Alberto Garaizábal

Alberto Garaizábal Macazaga, nado en Donostia o 7 de decembro de 1875 e finado na Coruña o 13 de decembro de 1947, foi un músico, director, profesor e compositor vasco,Diccionario de la música española e hispanoamericana. Vol. 5. Sociedad General de Autores y Editores, p. 372. residente en Galicia dende 1914.

 Traxectoria 
Garaizábal realizou estudos de piano, órgano, harmonía e composición con Bonifacio de Etxeberria, primeiro no Conservatorio de San Sebastián e, máis tarde, como axudante do seu mestre co órgano da igrexa de San Vicente. Desde 1895 e ata 1914 foi organista da igrexa parroquial de Zumarraga. En 1914 logrou a praza de organista na igrexa do Sagrado Corazón da Coruña. Na Coruña dedicouse tamén ao ensino privado pero a partir de 1933 foi director da agrupación de instrumentos de arco da a Sociedade Filharmónica da Coruña, que Garaizábal transformou na Orquestra Filharmónica Coruñesa. Ademais o seu labor foi fundamental para a constitución en 1935Xoán Manuel Carreira "Alberto Garaizábal Macazaga (1875-1947) y la vida musical de A Coruña" Musiker: Cuadernos de música, ISSN 1137-4470, Nº. 4, 1988, páx. 193-229 do Conservatorio, converténdose Garaizábal no seu primeiro director.

 Obra 
Garaizábal realizou para a súa orquestra un gran número de adaptacións de obras do repertorio da época. Así e todo, a maior parte da súa produción orixinal está dedicada ao culto relixioso e amosa un absoluto respecto polas normas litúrxicas do momento. Os seus traballos para órgano expresan unha gran modernidade na súa textura, procedente da influencia do repertorio dos vangardistas franceses. Tamén salientan as súas obras corais en galego.

 Música sinfónica 

 Himno gallego
 Preludio-cancion

 Música para coro e orquestra 

 Ecce Sacerdos Magnus
 Himno para la coronación de la Virgen de los Dolores
 Lacrymosa
 Miserere
 O vos omnes

 Música para coro e órgano 

 Angelus Dominio
 Ave Maria
 Himno al trabajo
 Francisco de Asís
 Madre del alma
 Plegaria a la Virgen del Carmen
 Villancico al Niño Dios

 Música para coro 

 Alalá de Triscastela
 Foliada de Calara
 Os meus pensamentos
 Villancico gallego

 Música para voz e órgano 

 Bendita sea tu pureza
 Himno de las congregaciones marianas

 Música para órgano 

 Andante
 Communio
 Ofertorio

 Música para piano 

 Fandango
 Gavota
 Minueto
 Valtz brillante

 Notas 

Categoría:Nados en 1875
Categoría:Nados en Donostia
Categoría:Finados en 1947
Categoría:Organistas
Categoría:Compositores do País Vasco
Categoría:Directores de orquestra de Galicia
Categoría:Personalidades de Galicia sen imaxes